গতকাল মিরপুরে প্র্যাকটিস শেষে এশিয়া কাপ নিয়ে মিঠুন বলেন, ‘আমি অবশ্যই আশাবাদী। অন্য ফরম্যাটে যেমনই হোক, ওয়ানডেতে কিন্তু বাংলাদেশ যথেষ্ট ভালো। বিশেষ করে গত চার বছর ধরে বাংলাদেশ ভালো করছে। আমাদের আসলে টুর্নামেন্টে মূল লক্ষ্য হলো চ্যাম্পিয়ন হওয়া। তবে প্রথম ধাপটি পার করা তো অবশ্যই গুরুত্বপূর্ণ। সিনিয়র ক্রিকেটারদের সঙ্গে আমরা যারা খেলব তারা যদি অবদান রাখতে পারি তাহলে খুব সহজেই দ্বিতীয় রাউন্ডে যেতে পারব।’